મારું આજનું વિષયવસ્તુ મુખ્યત્વે તમારા શરીર ઉપર ધ્યાન આપવા ઉપર છે. શારીરિક તંદુરસ્તીનું મહત્વ, મારા મત મુજબ તો કોઈ ધર્મ કે અધ્યાત્મનાં પાલન કરવા કરતાં અનેકગણું મહત્વનું છે. આપણે દરેક આનંદનો લ્હાવો શરીરનાં માધ્યમથી જ ઉઠાવીએ છીએ, એ પછી ગમે તેટલો ઇન્દ્રિયાતીત કેમ ન હોય. તમારા શરીરમાત્રથી જ તમે જે કઈ પણ કરો છો તેને અનુભવો છો. અને શરીર દ્વારા જ તમે જે કઈ સારું કે ખરાબ કર્મ કરો છો તેને સહન પણ શરીર દ્વારા જ કરો છો.